José María Baliña

**José María Baliña** (født 1959) er en argentinsk geistlig og tidligere utnevnt katolsk biskop av Mar del Plata, men som av helsegrunner ikke tiltrådte.

## Liv og virke
### Bakgrunn
José María Baliña ble opprinnelig landbruksingeniør før han begynte på presteseminaret. 

### Prest
Han ble ordinert til prest for erkebispedømmet i Buenos Aires den 25. november 1989 av kardinal Juan Carlos Aramburu, erkebiskop av Buenos Aires.

Han arbeidet som kapellan, sogneprest og dekan i forskjellige menigheter. Han var sogneprest i sognet *San Isidro Labrador* fra 2009 og visepresident i *Asociación Eclesial San Pedro*' fra 2013.

### Hjelpebiskop i Buenos Aires
Pave Frans utnevnte ham til hjelpebiskop i Buenos Aires og titulærbiskop av *Theudalis* den 16. januar 2015. Han ble bispeviet av erkebiskopen av Buenos Aires, kardinal Mario Aurelio Poli, den 28. februar samme år. Medkonsekratorer var biskopen av San Isidro, Óscar Vicente Ojea Quintana, og biskopen av Jujuy, César Daniel Fernández.

Som hjelpebiskop var han biskoppelig vikar for sentralregionen av erkebispedømmet. I Den argentinske bispekonferanse er han medlem av pastoralrådet og rådet for beskyttelse av mindreårige og andre som trenger beskyttelse.

### Biskop av Mar del Plata (men trakk seg)
Den 21. november 2023 utnevnte pave Frans ham til biskop av Mar del Plata. Men allerede før den planlagte innsettelse i dette embede fastlagt til 20. januar 2024, aksepterte pave Frans biskop Baliñas anmodning om å trekke seg fra dette embedet av helsemessige årsakerden 13. desember 2023.

«Jeg har slitt med netthinneavløsning i flere måneder, med to operasjoner og en annen planlagt til februar (bortsett fra andre personlige og familiesituasjoner)» skrev han i en uttalelse. «Da min utnevnelse ble offentliggjort, mottok jeg et slikt skred av hilsener og anbefalinger at jeg innså at jeg ikke var i stand til å påta meg oppdraget der. Etter å ha skjønt det bedre og rådført meg med Den hellige stol, bestemte jeg meg for å fremlegge min avskjedssøknad,» skrev han.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936- ) *1992
*Kardinal Mario Aurelio Poli (1947- ) *2002
*Biskop *José María Baliña* (1959- ) *2015

## Referanser